Службен гласник на општина Босилово“бр.47

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-2557/2 за усвојување на Предлог-Буџетот на општина Босилово за 2021 година,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2567/1 Општина Босилово

31.12.2020 година Градоначалник,

Б о с и л о в о Зоран Зимбаков с.р.

Врз основа на член 21,став1 ,точка 43 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 31.12.2020 година,донесе:

**О Д Л У К А**

**За усвојување на Предлог-Буџетот на општина Босилово за 2021 година**

Член 1

Се усвојува Предлог-Буџетот на општина Босилово за 2021 година.

Член 2

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-2557/2Совет на општинаБосилово

31.12.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-2558/1 за извршување на Буџетот на општина Босилово за 2021 година,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2568/1 Општина Босилово

31.12.2020 година Градоначалник,

Б о с и л о в о Зоран Зимбаков с.р.

Врз основа на член 36 став 1 точка 2 од Законот за локалната самоуправа („Службен весник на Република Македонија” бр. 5/02), член 23 став 8 од Законот за финансирање на единиците на локалната самоуправа („Службен весник на Република Македонија” бр. 61/04, 96/04, 67/07, 156/09, 47/11, 192/15 и 209/18 и „Службен весник на Република Северна Македонија бр. 244/19), член 31 од Законот за буџетите („Службен весник на Република Македонија“ број 64/05, 4/08, 103/08, 156/09, 95/10, 180/11, 171/12, 192/15, 167/16), член 93 став 2 од Законот за административните службеници („Службен весник на Република Македонија“ број 27/14, 199/14, 48/15, 154/15, 5/16, 80/16, 127/16, 142/16, 2/17, 16/17 и 11/18 и „Службен весник на Република Северна Македонија бр. 275/19 и 14/20), одредбите на Гранскиот колективен договор за органите на државната управа, стручните служби на Владата на Република Северна Македонија, судовите, јавните обвинителства, казнено – поправните и воспитно – поправните установи, државното правобранителство, општините, Градот Скопје и општините на Градот Скопје, агенциите, фондовите и другите органи основани од Собранието на Република Северна Македонија („Службен весник на Република Северна Македонија“ бр. 51/20) и член 21 од Статутот на Општина Босилово („Службен гласник на Општина Босилово” бр.21/2014 од 2014 година),Советот на Општина Босилово на седницата одржана на 31.12.2020 година, донесе

**О Д Л У К А**

**за извршување на Буџетот на**

**Општина Босилово за 2021 година**

**Член 1**

Буџетот на Општина Босилово за 2021 година се извршува според одредбите на оваа Одлука (во понатамошниот текст-Буџетот).

**Член 2**

Буџетот на Општината се состои од:

* Основен буџет;
* Буџет на самофинансирачки активности,
* Буџет на донации;
* Буџет на дотации и
* Буџет на заеми.

**Член 3**

Корисниците на средствата на буџетот се должни да постапуваат во согласност со буџетските начела, а утврдените средства во буџетот да ги користат наменски, рационално и економично .

**Член 4**

Расходите утврдени со буџетот се максимални износи над кои буџетските корисници не можат да преземаат обврски.

За да се преземат нови обврски до Советот на општината мора да се предложи нов извор на средства или да се предложи намалување на другите расходи во сразмерен износ.

**Член 5**

Градоначалникот на општината ја следи реализацијата на планот на приходите и другите приливи на основниот буџет на општината.

Доколку во текот на годината Градоначалникот оцени дека се неопходни позначајни прераспределби на одобрените средства со буџетот или дека реализацијата на приходите и другите приливи значително отстапува од планот, му предлага на Советот на Општината изменување и дополнување на буџетот.

Советот на Општината на предлог на Градоначалникот ги донесува измените и дополнувањата на буџетот најдоцна до **15 ноември** во тековната година.

**Член 6**

Пренамената во рамките на одобрените буџети на буџетските корисници ја одобрува Советот на општината.

Во рамките на расходите утврдени во буџетот на буџетскиот корисник, корисникот може да врши прераспределба меѓу расходните ставки, програми и потпрограми по претходно одобрување од Советот на општината.

Одобрените средства со Буџетот на ниво на ставка во рамките на потпрограма и буџет, не можат да бидат намалени повеќе од **20 %** со прераспределба во тековната фискална година.

Одобрените средства за плати, наемнини и надоместоци во рамки на буџет не може да се зголемат со прераспределби повеќе од **10%**.

**Член 7**

Буџетските корисници, во услови кога во Буџетот на самофинансирачки активности, Буџетот на донации, Буџетот на дотации или Буџетот на заеми, планираните приходи и други приливи не се реализираат односно се реализираат над планираниот износ, доставуваат барање за намалување/зголемување на планот на приходите и другите приливи и планот на одобрените средства во овие буџети, кои Градоначалникот ги доставува до Советот на општината на одобрување.

**Член 8**

Буџетските корисници по усвојувањето на буџетот изготвуваат годишен финансиски план по квартали за користење на одобрените средства. Користењето на средствата во даден квартал буџетскиот корисник го извршува врз основа на финансискиот план по месеци.

**Член 9**

Исплатата на платите на вработените ќе се извршува во рамките на обезбедените средства во буџетот, односно бруто платите се утврдуваат за:

- избраните и именуваните лица бруто платата ќе се исплатува согласно утврдениот коефициент по закон, применет на основа на исплатената просечна месечна нето плата по вработен во Републиката за претходната година/ односно по коефициент во износ од 26.755[[1]](#footnote-1) денари;

- вредноста на бодот на административните/државните службеници се утврдува со посебна Одлука донесена од Советот на Општината;

- на вработените по Закон за работни односи ќе им се исплаќа бруто плата согласно Правилникот за плати, надоместоци на плати и други примања на вработените во општинската администрација на Општина Босилово, и измените од истиот.

**Член 10**

Бруто платите на вработените во локалните јавни установи за 2021 година ќе се исплатуваат согласно утврдените коефициенти и утврдената вредност на бодот утврден со потпишаните колективни договори со ресорните министерства.

**Член 11**

Исплатата на платите и надоместоците на вработените во локалните јавни установи, кои се финансираат со блок дотации ќе се спроведува на следниов начин:

- средствата ќе се планираат на сметка – дотации (930), а ќе се извршуваат преку сметката – дотации на локалните јавни установи (903);

- локалните јавни установи финансирани со блок дотациите се должни во рок од два дена пред исплатата на платите на вработените до Општината да достават барање за одобрување на средства за плати кон кое ќе ги приложат обрасците (копија од рекапитулација за пресметани нето и бруто плати, образец Ф-1 за бројот на вработените по име и презиме, бруто и нето плата) за месецот за кој се однесува платата;

- во случај на нови вработувања во локалните јавни установи кои се финансираат од Буџетот на дотации се должни да достават известување за обезбедени финансиски средства и да приложат образец М –1.

Исплатата на платите и надоместоците на вработените во локалните јавни установи кои се финансираат од Буџетот на дотации ја контролира и одобрува Министерството за финансии.

Градоначалникот на општината е должен одделните пресметки на локалните јавни установи да ги достави до ресорното Министерство од кое ќе се трансферира блок дотацијата.

Ресорните Министерства доставените пресметки за исплата на бруто плати и надоместоци го доставуваат до Министерството за финансии за контрола и евиденција.

**Член 12**

Месечниот надоместок за присуство на седници на членовите на Советот изнесува 50% од просечната месечна плата во Републиката исплатена за претходната година.

На претседателот на советот, за раководење и организирање на работата на Советот му се определува надоместок, зголемен за 30% од утврдениот надоместок од став 1 на овој член.

Месечниот надоместок за присуство на седниците на советот се исплатува за присуство на сите седници на советот во тековниот месец.

Месечниот надоместок за присуство на седниците на советот се намалува за 30% за секое отсуство од седница на совет.

Месечниот надоместок за присуство на седниците на советот не се исплатува, доколку членот на советот не присуствувал на ниту една седница на советот во тековниот месец.Месечниот надоместок за присуство на седниците не се исплатува, доколку советот во

тековниот месец не одржал седница.

**Член 13**

Вработените во општинската администрација и членовите на советот на општина Босилово кои користат службени телефони со одреден лимикт, во случај да го надминат лимитот може да им се задржи од надоместокот за плата, со исклучок кога надминатиот лимит се однесува за службени потреби.

**Член 14**

Вработените во општинската администрација, (според Законот за административни службеници, законот за работни односи и Законот за Агенција за привремени вработувања) имаат право на надоместоци на плата и други надоместоци согласно законските прописи.

**Член 15**

Вработените во општинската администрација ( државни службеници, вработени по законот за работни односи како вработените ангажирани во општината преку агенција за привремени вработувања) и членовите на Советот на општина Босилово, имаат право на патни и дневни трошоци во случаите кога се упатени на пат врз основа на уредни и веродостојни документи.

Висината на дневниците за службено патување во земјата се исплатуваат во висина од 700 денари[[2]](#footnote-2) и тоа за секои поминати од 08 – 12 часа половина дневница (350 денари) и цела дневница од 12,01 -24 часа цела дневница (700 денари).

За службените патувања во странство дневницата се исплатува во висина утврдена како за вработените во органите од централната власт.

**Член 16**

Исплата на име надомест за годишен одмор ќе се врши од Програма –– Е0 и ДО и расходно конто 404110 – Надоместок за годишен одмор на основа на донесено решение/одлука од Градоначалникот.

Висината на надоместокот за годишен одмор се утврдува во износ од 60% од просечната месечната нето плата во Република Северна Македонија објавена до денот на исплатата.

**Член 17**

Во случај на боледување подолго од шест месеци на работникот му се исплатува помош во висина од една последно исплатена просечна месечна нето плата во правниот субјект каде што е вработен од Програма – Градоначалник – Д0 расходно конто 404150 –Други надоместоци.

За време на привремена неспособност за работа до 7 дена работникот има право на надоместок на плата во висина од 70%, до 15 дена почнувајќи од првиот ден на боледувањето 80% и до 60 дена за сите денови 90% од просечна плата на работникот исплатена во претходниот месец.

За професионални заболувања и повреди на работа и за други случаи утврдени со закон, надоместокот се утврдува во висина 100% од платата на работникот исплатена во претходниот месец.

Во случај на неспособност на работникот за работа поради негова болест или повреди работодавачот исплаќа надоместок на плата до 30 дена, а над 30 дена се исплаќа на товар на здраственото осигурување.

Ставовите 1, 2 и 3 од овој член се однесуваат на вработените во општина Босилово, вработени согласно Законот за административни службеници, Законот за избрани и именувани лица и Законот за работни односи.

**Член 18**

Користењето на средствата од буџетот на општината за вршење на функциите на буџетските корисници се реализираат со фактури во кои посебно се искажуваат расходите по поодделни ставки, почитувајќи ги одредбите од Законот за јавните набавки.

Набавката на стоки и вршењето на услуги може да се врши и со сметкопотврди и фискална сметка во случај кога за расходите не може да се издаде фактура и само во ограничени поединечни износи до 6.000,00 денари каде задолжително мора да биде приложена фискална сметка, при што расходите треба да бидат искажани по класификација на соодветниот расход.

**Член 19**

За средствата утврдени во буџетот на општината во рамките на резервите (постојана и тековна буџетска резерва), одлучува Советот на општината, а ги извршува Градоначалникот.

За искористените средства Градоначалникот е должен да поднесе Годишен извештај за користењето на средствата од резервите.

За користење на средства од резервите до износ најмногу до 50.000 денари одлучува Градоначалникот.

**Член 20**

Исплатата на надоместоците за отпремнини за пензионирање на вработените во општината и локалните јавни установи ќе се врши од Програма – Градоначалник – Д0, односно Н1, односно од Програмата во која се планирани средствата за исплата на оваа намена, во висина од две просечни исплатени месечни нето плати во Републиката објавени до денот на исплатата.

Во случај на смрт на вработен во општината и локалните јавни установи на неговото семејство му припаѓа парична помош во висина од 30.000 денари, во случај на смрт на член на потесно семејство на вработениот му припаѓа парична помош во висина од 15.000 денари, а исплатата ќе се врши од Програма – Градоначалник – Д0 расходно конто 413110-Тековни резерви (разновидни расходи) .

Исплатата на надоместоците од претходните ставови на овој член ќе се врши врз основа на претходно оформена и комплетна документација и донесено решение од страна на Градоначалникот.

**Член 21**

Исплата на име Јубилејни награди ќе се врши од Програма – Општинска администрација – Е0 расходно конто 464990 - Други трансфери на основа донесено решение од Градоначалникот, согласно Правилникот за доделување на Јубилејни награди.

**Член 22**

Средствата утврдени во буџетот и распоредени во поодделните програми потпрограми ги извршува Градоначалникот на општината.

**Член 23**

Вработувањата во општинската администрација се вршат согласно актите за организација и систематизација на општината за кои се обезбедени средства во буџетот на Општината.

Во делот на пренесените надлежности согласност за нови вработувања во локалните јавни установи од областа на културата, образованието и социјалната заштита кои се финансираат со блок дотации се дава за:

* вработувања за кои се обезбедени средства во Буџетот на Република Северна Македонија за тековната фискална година, согласно член 51 став (1) и (4) од Закон за буџетите за што писмено известување ќе даде Министерството за финансии, врз основа на барање од градоначалникот на општината до надлежното министерство за потребата од вработување во локалните јавни установи, со соодветна пропратна документација, и
* вработувања за кои се обезбедени средства во основниот буџет на општината за тековната фискална година за што, согласно член 51 став (3) (4) од Законот за буџетите писмено известување ќе даде градоначалникот на општината.

Во случај на нови вработувања локалните јавни установи кои се финансираат со блок дотации се должни да достават позитивно известување до Министерството за финансии за обезбедени финансиски средства и да приложат образец М-1.

.

**Член 24**

Се овластува одделението за финансиски прашања да ги примени одредбите од новите законски прописи кои ја регулираат исплатата на бруто платата.

**Член 25**

Средствата утврдени во поодделни Програми донесени од Советот на општината и истите целосно или делумно се извршуваат од страна на јавните претпријатија чиј основач е општината, за реализација на истите градоначалникот склучува договор со соодветно јавно претпријатие за уредување на меѓусебните права и обврски и уредување на начинот на извршување на доверените работи, стоки и услуги.

**Член 26**

Кога приходите што му припаѓаат на буџетот се погрешно уплатени или се наплатени во износ поголем од утврдениот, погрешно или повеќе наплатениот износ се враќа првенствено на товар на видот на приходите на кои се уплатени, а доколку такви приходи нема, тогаш на товар на другите приходи на Буџетот.

Повратот на погрешно, на повеќе уплатени односно наплатени приходи се врши со решение на Градоначалникот, освен во случаите каде надлежноста им припаѓа на други органи.

**Член 27**

Буџетот на Општина Босилово се извршува од 01.01.2021 до 31.12.2021 година.

**Член 28**

Оваа Одлука влегува во сила од денот на објавувањето во „Службен гласник на Општина Босилово”, а ќе се применува од 01 јануари 2021 година.

Бр.08- 2558/1Совет на општина

Босилово

31.12.2020 год. Претседател Босилово Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-2559/1 за утврдување на вредноста на бодот за пресметување на платите на државните службеници за 2021 година,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2569/1 Општина Босилово

31.12.2020 година Градоначалник,

Б о с и л о в о Зоран Зимбаков с.р.

Врз основа на член 88 став 2 од Законот за административни службеници („Службен весник на Република Македонија“ бр.27/14, 199/14 ,48/15, 5/16, 80/16, 127/16, 142/16, 2/17, 16/17, 11/18), Советот на општина Босилово, на 47-та седницата одржана на 31.12.2020 година, донесе:

ОДЛУКA

за утврдување на вредност на бодот за пресметување на платите

на државните службеници за 2021 година

Член 1

Вредноста на бодот за платите на државните службенци за 2021 година изнесува 86,10 денари.

Член 2

Оваа одлука влегува во сила со денот на објавувањето во „Службен гласник на општина Босилово“.

Бр.08-2559/1Совет на општинаБосилово

31.12.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-2560/1 за утврдување на критериуми за Распределба на блок дотацијата за основното образование за 2021 година,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2570/1 Општина Босилово

31.12.2020 година Градоначалник,

Б о с и л о в о Зоран Зимбаков с.р.

Врз основа на член 162 став 3 од Законот за основно образование (“Службен весник на Република Македонија” бр.103/08, 33/10 и 116/10) и член 11 од Статутот на општина Босилово (“Службен гласник на општина Босилово бр.21/14),Советот на општина Босилово на седницата одржана на 31.12.2020 година донесе.

**ОДЛУКА**

**За утврдување на критериумите за распределба на блок дотацијата за основното образование за 2021 година**

Член 1

Со оваа одлука се утврдуваат критериумите за распределба на блок дотацијата за основното образование.

Член 2

Распределбата на средствата од блок дотацијата за реализација на наставно воспитниот процес во училиштата за основно образование во општина Босилово како пренесена надлежност на локалната самоуправа и исполнетите услови во согласност со членот 46 од законот за финансирање на единиците на локална самоуправа (“Сл.весник на РМ” бр.61/04,96/04,67/07,156/09,47/11,192/15, 209/18 и „Службен весник на Република Северна Македонија бр. 244/19) се врши по следните критериуми:

* Основна сума по училиште
* Број на ученици во училиштето
* Број на ученици по предметна настава
* Број на подрачни училишта
* Површина на училишниот објект
* Број на ученици со посебни потреби

Член 3

Распределбата на средствата од блок дотацијата за основно образование се врши според следната формула:

БДОо = О + ПУо x С

ПУо = Уу + (Уу x Кпу + Упн x Кпн + Упп x Кпп + Пу x Кпу)

БДОо - Блок дотација за основно образование на општината

О - Основна сума по училиште

ПУо - Пондерирани ученици

С - Стандард по ученик (износ)

Уу - Број на ученици во училиштето

Кпу - Коефициент за површината на училишниот објект

Упн - Ученици во предметна настава

Кпн - Коефициент за предметна настава (0,2)

Упп - Број на ученици со посебни потреби во училиштето

Кпп - Коефициент за ученици со посебни потреби (1)

Пу - Подрачни училишта

Кпу - Коефициент за подрачни училишта (0,6).

Член 4

Распределбата на средствата од блок дотацијата за основното образование се врши на следниот начин:

* ООУ “Гоце Делчев” с.Босилово 40%
* ООУ “Св.Кирил и Методиј”с.Иловица 40%
* ООУ”Борис Трајковски”с.Моноспитово 20%

Средствата определени од блок дотацијата за секое училиште се користат за финансирање на определените надлежности во основното образование.

Член 5

Распределените средства од блок дотацијата по основните училишта се насочуваат преку општина Босилово месечно или по динамика договорена меѓу Министерството за финансии и министерството за образование и наука.

Член6

Оваа одлука влегува во сила осмиот ден од објавувањето во “Сл.гласник на општина Босилово

Бр.08-2560/1Советна општина Босилово

31.12.2020 год. Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Програмата бр.08-2561/1 за социјална заштита во општина Босилово за 2021 година,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2571/1 Општина Босилово

31.12.2020 година Градоначалник,

Б о с и л о в о Зоран Зимбаков с.р.

Врз основа на член 36 став 1 точка 1 од Законот за локална самоуправа (Службен весник на РМ бр 5/02), член 221 став 2 д Законот за социјална заштита (,,Службен весник на РМ,, бр. 79/09.....51/18) и член 21 став 1 точка 11 од Статутот на Општина Босилово (,,Службен гласник на Општина Босилово,, бр. 21/14), Советот на Општина Босилово на својата редовна седница одржана на **31.12.2020 година** ја донесе следната

**П Р О Г Р А М А**

**за социјална заштита во**

**Општина Босилово за 2021 година**

1. **Општи одредби**

Општината во остварувањето на својата надлежност од областа на социјалната заштита работи согласно важечката законска регулатива и подзаконските акти донесени од државата и локалната самоуправа.

Законот за социјална заштита, Програмата за остварување на социјалната заштита, Националната програма за развој на социјалната заштита, Законот за локална самоуправа Законот за семејството, Законот за урбанистичко планирање и други, се акти, врз основа на кои се уредува социјалната заштита, специфичните потреби на населението и начинот на остварување на социјалната заштита.

Во Програмата за работа на советот на општина Босилово за 2019 година, за последното тромесечје утврдено е дека советот на општина Босилово треба да донесе Програма за социјална заштита за конкретни категории лица во општина Босилово.

Со оваа програма советот на општина Босилово има за цел поедини категории на семејства да добијат соодветен третман и заштита од социјален ризик, совладување на овие ризици како и со девијантните појави и однесувања.

1. **Видови ризици на кои се изложени граганите и категории на лица кои ги опфака оваа програма**

Основни социјални ризици на кои најчесто се изложени граганите, се следните:

- ризици по здравјето (болест, повреда и инвалидност)

- ризици од стареење ( старост и преживување)

- ризици по мајчинство и семејство

- ризици од невработеност и професионална неадаптираност и

- ризици од неадаптираност кон социјалната средина.

Категории на лица кои ќе бидат опфатени со оваа програма **кога ќе се најдат во исклучително тешка состојба** се:

- лица со телесна попреченост

- деца на улица ( деца без родители и родителска грижа)

- деца со посебни потреби

- деца со воспитно-социјални проблеми

- деца од еднородителски семејства

- лица изложени на социјален ризик

- лицата засегнати со злоупотреба на дрога и алкохол

-старите лица без семејна грижа

Социјалната заштита што ќе се развива на локално ниво, на граганите ќе обезбеди социјална помош и социјални услуги кога тие не се во состојба самостојно да ја остваруваат својата социјална сигурност и кога се во исклучително тешка состојба.

1. **Финансиски средства**

Финансиските средства потребни за реализација на Програмата за социјална заштита во Општина Босилово од 2019 година, ќе се обезбедат од Буџетот на Општина Босилово за 2019година.

Вкупно обезбедени финансиски средства:

- од Буџетот на општина Босилово ----------------------- 220.000 денари.

Овие финансиски средства ќе се користат за категориите на грагани кога се наогааат во исклучително тешка состојба и во специфични улови и тоа:

1. Лица со телесна попреченост oд 1000 дo 3000 денари

2. Деца на улица ( деца без родители и родителска грижа) oд 1000 дo 3000 денари

3. Деца со посебни потреби oд 1000 дo 3000 денари

4. Деца со воспитно-социјални проблеми oд 1000 дo 3000 денари

5. Деца од еднородителски семејства oд 1000 дo 3000 денари

6. Лица изложени на социјален ризик oд 1000 дo 3000 денари

7. Старите лица без семејна грижа oд 1000 дo 3000 денари

8. Лица со здравствени проблеми од 1000 до 3000 денари.

9. Лица погодени од елементарни непогоди,пожари и друго,висината на финансиските средства што ке се одобрат да бидат во зависност од настанатата штета.

Разгледувањето на барањата од граѓаните ќе го врши Комисија за социјална заштита формирана од страна на советот на општина Босилово, за секое барање поединечно и согласно донесената одлука за висината на финансиските средства, редствата ќе сe уплакаат на транскакциона сметка на граѓанинот.

Градоначалникот на општина Босилово со Решение може да одобрува финансиски средства за погоренаведените кагетории на граѓани но најмногу до 3.000,00 денари.

1. **Завршни одредби**

Програмата за социјална заштита на Општина Босилово за 2019 година влегува во сила осмиот ден од денот на објавување во „Службен гласник на Општина Босилово“.

Бр.08 -2561/Совет на општина Босилово

31.12.2020 година Претседател,

Босилово Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-2562/1 за измени и дополнувања на Одлуката бр.08-2400/1 од 30.11.2020 година за основање на заедничко јавно претпријатие за заловување и третман на бездомни кучиња,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2572/1 Општина Босилово

31.12.2020 година Градоначалник,

Б о с и л о в о Зоран Зимбаков с.р.

Врз основа на член 18 став (3) од Законот за меѓуопштинска соработка ("Сл. весник на РМ" бр.79/09 год.), член 36 став (1) точка 15 од Законот за локална самоуправа ( "Сл. весник на РМ" бр.05/02год.), членовите 1, 9 и 10 од Законот за јавните претпријатија ("Сл. Весник на РМ" бр.38/96, 09/97, 06/02, 40/03, 49/06, 22/07, 83/09, 53/11, 97/10, 62/13, 119/13, 41/14, 138/14, 25/15, 61/15, 39/16, 64/18, 35/19 и 275/19 год.) и член 21 став (1) точка 27 од Статутот на Општина Босилово (“Службен гласник на Општина Босилово,бр.21/14), Советот на Општина Босилово на седницата одржана на ден 31.12.2020 година, донесе:

**ОДЛУКА**

**за измени и дополнувања на Одлуката бр.08-2400/1 од 30.11.2020 година за основање на заедничко јавно претпријатие за заловување и третман на бездомни кучиња**

**Член 1**

Со оваа Одлука се основа заедничко јавно претпријатие за општините Богданци, Босилово, Валандово, Василево, Гевгелија, Дојран, Конче, Ново Село, Радовиш и Струмица за заловување и третман на бездомни кучиња.

**Член 2**

Заедничкото јавно претпријатие е со назив Јавно претпријатие за заловување на бездомни кучиња „АСТРА-ЛУНА“ Струмица, (фирма) со скратен назив ЈПЗБК „АСТРА-ЛУНА“ Струмица.

Седиште на Заедничко јавно претпријатие е во Струмица, во Индустриска зона Сачево.

**Член 3**

Средства за основање и почеток со работа на претпријатието се во висина од 1.924.200,00 денари во опрема.

**Член 4**

Средствата за финансирање и редовно работење на Заедничкото јавно претпријатие ќе се обезбедат од:

* Буџетите на општините основачи на претпријатието соодветно и пропорционално од секоја општина за што секој Совет на општината ќе донесе посебна одлука по предлог на Советот за развој на Југоисточниот плански регион,
* Од донации и спонзорства,
* Од давање на услуги за кои е основано претпријатието.

**Член 5**

Советите на општините основачи на Заедничкото јавно претпријатие со посебен акт ќе ги утврдат висината на средствата за финансирање на Заедничкото јавно претпријатие, најдоцна во рок од 60 дена од донесувањето на оваа одлука**.**

**Член 6**

Дејноста на Заедничкото јавното претпријатие е заловување и третман на бездомни кучиња на подрачјето на општините основачи на оваа претпријатие, односно подрачјата на општините Богданци, Босилово, Валандово, Василево, Гевгелија, Дојран, Конче, Ново Село, Радовиш и Струмица.

Согласно националната класификација на дејности на Заедничкото јавно претпријатие за заловување на бездомни кучиња, ќе врши претежна дејност - 75.0 ветеринарна дејност утврдена вo НКД како комунална дејност и тоа:

* Преземање на соодветни мерки се со цел ефикасна заштита на бездомните кучиња;
* Редовно хранење и напојување доколку е неопходно лекување на кучињата;
* Вршење контрола на бездомни кучиња во општините од Југоисточниот регион;
* Привремено сместување во прифатилиштето каде доколку е потребно да се кастрираат, здравствено да се третираат, да се изврши здравствена заштита и тест за социјализација согласно прописите од областа на ветеринарното здравство по што истите треба да се вдомат или вратат во областа од каде биле заловени;
* Вршење на еутаназација;
* Одбележување на бездомните кучиња со микрочип за идентификација;
* Да се применуваат и други методи за контрола на бездомните кучиња во Југоисточниот регион;
* Изготвување на повеќегодишен план и програма врз основа на кој ќе се врши контрола на бездомните кучиња и истата да се достави до Агенцијата за храна и ветеринарство на одобрување.

Заедничкото јавно претпријатие не може да врши промена на дејност, статут, називот и седиште без согласност на основачите.

**Член 7**

Заедничкото јавно претпријатие се организира на начин што ќе обезбеди:

* Техничко – технолошко и економско единство на системот;
* Ефикасност и транспарентност во работењето;
* Развој и усогласеност на сопствениот развој со вкупниот стопански развој;
* Заштита и унапредување на добрата од општ интерес;
* Трајно, уредно и квалитетно задоволување на потребите на корисниците на производи и услуги и
* Самостојност и еднаквост во рамките на системот и функционална поврзаност со другите системи во земјата и светот.

**Член 8**

Заедничкото јавно претпријатие се организира како единствено јавно претпријатие со можност да формира подружница за општините Гевгелија, Богданци, Дојран и Валандово, за што Управниот одбор на претпријатието ќе донесе посебна одлука на која основачите ќе дадат согласност.

**Член 9**

СеОВЛАСТУВА лицето Софче Јанева од Струмица, ул. „Јанко Цветинов„ бр. 16, да ги извршува работите на Заедничкото јавно претпријатие до неговото конституирање.

Овластеното лице ќе ги врши работите за запишување на Заедничкото јавно претпријатие во Централен Регистар на РСМ и ќе ги превземе сите мерки и активности за упис во Централен Регистар на РСМ во согласност со законите се до избор на директор на заедничкото јавно претпријатие.

**Член 10**

Органите на Заедничкото јавно претпријатие се: Управен одбор, Надзорен одбор за контрола на материјално – финансиското работење и Директор.

**Член 11**

Управниот одбор на Заедничкото јавното претпријатие се состои од пет (5) члена. Во Управниот одбор основачот именува односно разрешува претставници од редот на афирмирани и познати стручнаци во областа на предметот на работењето на Заедничкото јавно претпријатие, имајќи во предвид соодветна и правична застапеност на припадниците на сите заедници.

Членовите на Управниот одбор се именуваат со мандат од четири (4) години.Членовите на Управниот одбор ги именува и разрешува Советот за развој на Југоисточниот плански регион, на предлог на Советите на општините основачи.

**Член 12**

Управиот одбор на Заедничкото јавното претпријатие ги има сите овластувања да презема мерки кои се потребни и корисни заради постигнување на целите на јавното претпријатие во согласност со законот:

1. Го донесува Статутот на заедничкото јавно претпријатие;
2. Ја усвојува Програмата за работа и развој на Заедничкото јавно претпријатие;
3. Ја утврдува деловната политика;
4. Ја усвојува Годишната завршна сметка на Заедничкото јавно претпријатие;
5. Го усвојува Извештајот за работењето на Заедничкото јавно претпријатие;
6. Одлучува за употребата на средства остварени со работењето на заедничкото јавното претпријатие и покривање на загубите;
7. Ги донесува Одлуките за инвестиции;
8. Ги утврдува цените на производите и услугите;
9. Одлучува за Внатрешната организација на Заедничкото јавното претпријатие и
10. Врши други работи утврдени со актот за основање и статутот на заедничкото јавно претпријатие.

**Член 13**

Управниот одбор може полноправно да работи и одлучува доколку се присутни повеќе од половината членови на Управниот одбор.

Одлуките на Управниот одбор се сметаат за донесени ако за нив гласале повеќе од половината од сите членови на Управниот одбор.

**Член 14**

За вршење контрола на материјално – финансиското работење на Заедничкото јавно претпријатие се формира Надзорен одбор за контрола на материјалното – финансиско работење составен од пет (5) члена.

Членовите на надзорниот одбор ги именува и разрешува Советот за развој на Југоисточниот плански регион на предлог на Советите на општините основачи.

За членови на Надзорниот одбор можат да се именуваат лица со високо образование, кои поседуваат знаење и искуство особено од дејноста на финансиското и сметководственото работење.

**Член 15**

Директорот го избира градоначалникот на општината на чие подрачје е седиштето на заедничкото јавно претпријатие по предлог од комисијата од три члена, која ќе ги разгледува пристигнатите пријави формирана од Советот за развој на Југоисточниот плански регион во постапка утврдена со закон.

**Член 16**

Конституирањето на органите на Заедничкото јавно претпријатие ќе се изврши во рок од шеесет (60) дена од денот на отпочнување на оваа Одлука.

**Член 17**

Управниот одбор во рок од шеесет (60) дена од денот на неговото конституирање ќе го донесе Статутот на Заедничкото јавно претпријатие на кое согласност даваат основачите на советите на општините Богданци, Босилово, Валандово, Василево, Гевгелија, Дојран, Конче, Ново Село, Радовиш и Струмица.

Со статутот на Заедничкото јавно претпријатие поблиску ќе се уреди организацијата, управувањето и раководењето со заедничкото јавно претпријатие, општите акти и постапката за нивното донесување, како и други прашања од значење за заедничкото јавно претпријатие.

**Член 18**

Одлуките на органите на Заедничкото јавно претпријатие ќе се спроведуваат на единствен начин за оснoвачите.

**Член 19**

Заедничкото јавно претпријатие за обврските во правниот промет со трети лица одговара со целиот свој имот.

Заедничкото јавно претпријатие со својство на правно лице се стекнува со денот на уписот во Трговскиот Регистар.

**Член 20**

Оваа Одлука влегува во сила со денот на објавувањето во „Службен гласник на Општина Босилово“, а ќе се применува откако сите десет општини основачи ќе донесат одлука за основање на Заедничко јавно претпријатие.

Бр.08-2562/1Советна општина Босилово 31.12.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-2563/1 за давање на согласност на Програмата за работа и Планот за развој на ЈПКД„Огражден“-Босилово за 2021 година,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2573/1 Општина Босилово

31.12.2020 година Градоначалник,

Б о с и л о в о Зоран Зимбаков с.р.

Врз основа на член 21,став1 ,точка 29 и член 79,став 1 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 31.12.2020 година,донесе:

**О Д Л У К А**

**За давање на согласност на Програмата за работа и планот за развој на ЈПКД„Огражден“-Босилово за 2021 година**

1.Се дава согласност на Програмата за работа и планот за развој на ЈПКД„Огражден“-Босилово за 2021 година.

2.Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-2563/1Совет на општинаБосилово

31.12.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Решението бр.08-2564/1 за разрешување на член на Управниот Одбор на ЈПКД„Огражден“-Босилово,донесено на четириесетиседмата седница на Советот на општина Босилово,одржана на ден 31.12.2020 година.

Бр.09-2574/1 Општина Босилово

31.12.2020 година Градоначалник,

Б о с и л о в о Зоран Зимбаков с.р

Врз основа на член 21,став1 ,точка 42 и член 81,став 2 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 31.12.2020 година,донесе:

**Р Е Ш Е Н И Е**

**За разрешување на член на Управниот Одбор на ЈПКД„Огражден“-Босилово**

Член 1

Се разрешува членот на Управниот Одбор на ЈПКД„Огражден“-Босилово лицето Томе Ѓоргиев од с.Иловица, на негово барање.

Член 2

Ова решение влегува во сила осмиот ден од денот на објавувањето во „Службен гласник на општина Босилово“.

Бр.08-2564/1Совет на општинаБосилово

31.12.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Решението бр.08-2565/1 за именување на член на Управниот Одбор на ЈПКД„Огражден“-Босилово,донесено на четириесетиседмата седница на Советот на општина Босилово,одржана на ден 31.12.2020 година.

Бр.09-2575/1 Општина Босилово

31.12.2020 година Градоначалник,

Б о с и л о в о Зоран Зимбаков с.р

Врз основа на член 21,став1 ,точка 28 и член 81,став 2 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 31.12.2020 година,донесе:

**Р Е Ш Е Н И Е**

**За именување на член на Управниот Одбор на ЈПКД„Огражден“-Босилово**

Член 1

За член на Управниот Одбор на ЈПКД„Огражден“-Босилово се иманува лицето Никола Ристов од с..Робово,дипломиран земјоделски инженер.

Член 2

Ова решение влегува во сила осмиот ден од денот на објавувањето во „Службен гласник на општина Босилово“.

Бр.08-2565/1Совет на општинаБосилово

31.12.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-2566/1 за доделување на финансиски средства на Иницијативниот одбор од с.Сарај како помош за изградба на капела во с.Сарај,во износ од 50.000 денари,донесена на четириесетиседмата седница на Советот на општина Босилово,одржана на ден 31.12.2020 година.

Бр.09-2576/1 Општина Босилово

31.12.2020 година Градоначалник,

Б о с и л о в о Зоран Зимбаков с.р

Врз основа на член 21,став1 ,точка 43 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 31.12.2020 година,донесе:

**О Д Л У К А**

**За доделување на финансиски средства на Иницијативниот одбор од с.Сарај како помош за изградба на капела во с.Сарај,во износ од 50.000 денари**

Член 1

Да се доделат финансиски средства на Иницијативниот одбор од с.Сарај како помош за изградба на капела во с.Сарај,во износ од 50.000 денари.

Член 2

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-2566/1Совет на општинаБосилово

31.12.2020 година Претседател,

Б о с и л о в о Ѓорги Аризанов с.р.

1. [↑](#footnote-ref-1)
2. Член 20 став 2 алинеја 1 од Гранскиот колективен договор за органите на државната управа, стручните служби на Владата на Република Северна Македонија, судвите, јавните обвинителства, казнено – поправните и воспитно – поправните установи, државното правобранителство, општините, Градот Скопје и општините на Градот Скопје, агенциите, фондовите и другите органи основани од Собранието на Република Северна Македонија („Службен весник на РСМ“ бр. 51/20) [↑](#footnote-ref-2)